OpenLLM-France/wikimedia huggingface dataset:
# Torre de la Serra

La Torre de la Serra és un edifici del municipi de Sant Pere de Ribes (Garraf) declarada bé cultural d'interès nacional.

## Descripció

La masia de La Serra està situada en un serrat que s'alça a la part de ponent del terme municipal de Sant Pere de Ribes.
A l'angle sud-est del conjunt s'eleva una torre de defensa de planta quadrangular unida a la resta de dependències del conjunt, entre les quals és especialment remarcable el celler. La masia està formada per diverses construccions destinades a habitatge i a dependències agrícoles. L'edifici principal és de planta baixa i pis, amb coberta de teula. La façana, presenta una porta d'accés adovellada d'arc escarser i diverses obertures rectangulars.

## Història

L'origen de la masia se situa a l'edat mitjana. El nom Sasserra apareix associat a una propietat al segle xii i a una família establerta a la zona cap a la finals del segle xiii. Les referències a la construcció comencen al segle xvi, quan era propietària la família dels Roig de la Serra i al realitzar obres d'ampliació de la casa, van afegir la torre.
Els Roig s'han mantingut com a propietaris de la Serra fins a l'actualitat i al llarg del temps, s'han succeït els processos d'engrandiment i de modificacions en el conjunt. Una inscripció a la façana informa d'una d'elles, realitzada l'any 1806.

## Referències

* 1 2 3 4 «Torre de la Serra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Matthias Krizek

Matthias Krizek (Viena, 29 de setembre de 1988) és un ciclista austríac, ja retirat, que fou professional el 2008 i del 2013 al 2020. Durant la seva carrera va córrer pels equips Cannondale, Team Roth, Tirol Cycling Team i Team Felbermayr-Simplon Wels. En el seu palmarès destaca el Campionat nacional en ruta de 2011.

## Palmarès

* 2010
** Campió d'Àustria sub-23 en ruta
* 2011
** Campió d'Àustria en ruta
* 2012
** Vencedor d'una etapa al Girobio
* 2014
** Vencedor de la classificació de les metes volants a la Volta a Polònia
* 2017
** Vencedor d'una etapa a la Fletxa del sud
* 2019
** 1r al Roine-Alps Isera Tour

### Resultats a la Volta a Espanya

* 2014. 125è de la classificació general

## Referències

* ↑ «Matthias Krizek blickt nach Karriereende auf eindrucksvolle Jahre zurück» (en alemany). , 08-10-2020 [Consulta: 3 març 2023].
* ↑ «Team Felbermayr Simplon Wels». UCI.org. Union Cycliste Internationale. Arxivat de l'original el 11 maig 2020. [Consulta: 11 maig 2020].
* ↑ «National Championship, Road, Elite, Austria (Men)». Cycling Archives. [Consulta: 30 juny 2016].

## Enllaços externs

* Fitxa a sitiodeciclismo.net
# Spainsat

El Spainsat és un satèl·lit de comunicacions espanyol, destinat a comunicacions militars i governamentals, que permet les telecomunicacions entre les diferents missions de les Forces Armades Espanyoles a l'estranger. Dona cobertura sobre una àmplia zona que va des dels Estats Units fins a Sud-amèrica, passant per Àfrica, Europa i Orient Mitjà.
El satèl·lit pertany a Hisdesat (Hispasat (43%), Enginyeria i Serveis Aeroespacials (del Ministeri de Defensa i ara part d'ISDEFE, 30%), EADS Casa (ara Airbus Group, 15%), Indra Espacio (7%) i SENER (5%), sent la seva inversió inicial de 415 milions d'euros. Ha estat construït per Space Systems Loral a Califòrnia (Estats Units), esperant-se una vida útil d'almenys 15 anys. La seva massa a l'enlairament era d'uns 3.700 quilograms. Està equipat amb transponedors en banda X, i un en banda K militar. Està situat en una òrbita geoestacionària a 36.000 quilòmetres de altitud i a 30 graus oest sobre l'oceà Atlàntic.
El satèl·lit dona cobertura a labors humanitàries, seguretat i intel·ligència, operacions militars, enviament d'imatges, serveis a ambaixades i comunicacions governamentals d'Espanya.

## Llançament

El satèl·lit va ser llançat l'11 de març de 2006 a les 22:33 GMT des de la base aèria de Kourou, a la Guaiana Francesa per un coet Ariane 5 ECA de l'empresa Arianespace.

## Referències

* ↑ España pone en órbita el satélite 'Spainsat', que mejorará las comunicaciones de Defensa, El Mundo, 21 de febrer de 2006
* ↑ El satélite militar español SpainSat será lanzado esta noche al espacio, 20 Minutos, 21 de febrer de 2006
* ↑ El gobierno suprime INSA, que se integra en ISDEFE, y acelera la liquidación de IZAR
* ↑ Satelites SPAINSAT y XTAR-EUR, intelpage.info

## Enllaços externs

* Pàgina web d'Hisdesat
# (1172) Äneas

Aneas és l'asteroide número 1172. Va ser descobert per l'astrònom Karl Wilhelm Reinmuth des de l'observatori de Heidelberg (Alemanya), el 17 d'octubre de 1930. La seva designació alternativa és 1930 UA.

## Vegeu també

* Llista d'asteroides (1001-2000)

## Referències

* 1 2 3 4 5 6 7 «JPL Small-Body Database». [Consulta: 25 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1172.
* 1 2 3 4 5 6 7 8 «JPL Small-Body Database». [Consulta: 24 gener 2024].
Viccionari
# Gunnar Andersson

John Anders Gunnar Andersson (Råggärds församling, Suècia; 17 d'abril de 1927 - Torslanda församling, Suècia; 9 de juny de 2009) va ser un pilot de ral·li suec, guanyador del Campionat d'Europa de Ral·lis de 1958 i de 1963 i subcampió al 1961.
Va començar a competir en ral·lis a mitjans dels anys 50 i la seva trajectòria va estar molt unida al fabricant suec Volvo, marca amb la que va guanyar els dos títols europeus. Un cop retirat, es va convertir en embaixador i pilot de proves de la marca sueca.

## Referències

* ↑ Shacki. «Gunnar Andersson - rally profile eWRC-results.com» (en anglès). [Consulta: 26 agost 2022].
* ↑ «Motorsport Memorial -». [Consulta: 26 agost 2022].
# Merenvièla

Merenvièla (francès Mérenvielle) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 27 agost 2010].
# Nagy

Nagy és el nom dels següents personatges:
* Géza Nagy (1892, Satoraljauhely – 1953, Kaposvár), mestre internacional d'escacs hongarès
* Imre Nagy (Kaposvár, 1896 – Budapest, 1958), polític hongarès dos cops president del govern d'Hongria
* József Nagy (atleta) (Sárkeresztúr, Fejér, 1881 – ?), atleta hongarès que va competir a principis del segle XX
* Károly Nagy (Budapest, 1936-2015), futbolista hongarès que jugava en la demarcació d'extrem dret
* László Nagy (Székesfehérvár, Hongria, 1981), jugador d'handbol que va jugar al FC Barcelona de lateral dret
* László Moholy-Nagy (Bácsborsard, 1895 - Chicago, 1946), fotògraf i pintor hongarès
* Tímea Nagy (Budapest, 1970), tiradora d'esgrima hongaresa retirada guanyadora de dues medalles olímpiques
* Margit Nagy (Hódmezővásárhely, 1893 – Budapest, 1941), soprano operística hongaresa
# Tàxila (satrapia)

Tàxila fou una satrapia de l'imperi Aquemènida de Pèrsia. Fou afegida durant el regnat de Darios el Gran, però l'ocupació persa no va durar gaire, car no s'han trobat restes arqueològiques d'exèrcits de l'oest al Panjab, però algunes construccions perses es van descobrir el 2002.

## Referències

* ↑ «Taxila». Arxivat de l'original el 2004-10-13. [Consulta: 27 octubre 2011].

## Vegeu també

* Tàxila
# Tedy Villalba

Tadeo Villalba Rodríguez, conegut com a Tedy Villalba (Madrid, 1935 - Madrid, 20 de desembre de 2009), va ser un productor de cinema espanyol. Està dins d'una saga familiar de pintors i decoradors cinematogràfics.

## Biografia

Va néixer en Madrid el 1935. La seva família també estava relacionada amb el cinema.
Va iniciar la seva carrera professional en els anys 50 participant en projectes de grans directors de Hollywood que venien a rodar a Espanya. Així va participar en els rodatges de pel·lícules com Alejandro Magno, Orgullo y pasión i El Cid entre moltes altres.
Va ser soci fundador i vicepresident de l'Acadèmia de Cinema, càrrec que va ocupar en dues ocasions, a més de ser membre de la seva Junta Directiva durant 20 anys. El 28 de gener de 2007 va ser distingit amb el Goya d'honor per la seva aportació al cinema espanyol.
Va morir el 20 de desembre de 2009 a Colmenar Viejo (Madrid).

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1949 | Millors decorats | Neutralidad | Guanyador |

## Referències

* ↑ Gregorio Belinchón. «Tedy Villalba, fundamental productor del cine español». El País, 22-12-2009. [Consulta: 22 desembre 2009].
* ↑ Tedy Villalba al web dels Goya
* ↑ Fallece el productor Tedy Villalba a los 74 años, El Mundo, 28 de desembre de 2009
* ↑ «Medallas del CEC a la producción española de 1949». Círculo de Escritores Cinematográficos. Arxivat de l'original el 2020-08-01. [Consulta: 23 abril 2016].

## Enllaços externs

* Grandes olvidados del cine español: Tedy Villalba a filasiete.com
# Spaghetti alle vongole

Els spaghetti alle vongole (literalment spaghetti amb cloïsses), tot i que també poden ser vermicelli o linguini, es tracta d'un dels plats més tradicionals de la cuina napolitana.

## Referències

* ↑ «Ricetta Spaghetti alle vongole» (en italià). [Consulta: 24 juliol 2021].
# (1173) Anquises

Anchises és l'asteroide número 1173. Va ser descobert per l'astrònom Karl Wilhelm Reinmuth des de l'observatori de Heidelberg (Alemanya), el 17 d'octubre de 1930. La seva denominació alternativa és 1930 UB.

## Vegeu també

* Llista d'asteroides (1001-2000)

## Referències

* 1 2 3 4 5 6 7 «JPL Small-Body Database». [Consulta: 25 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 URL de la referència: https://www.minorplanetcenter.net/db_search/show_object?object_id=1173.
* 1 2 3 4 5 6 7 8 «JPL Small-Body Database». [Consulta: 24 gener 2024].
Viccionari
# Gunnar Andreassen

Gunnar Andreassen (Fredrikstad, 5 de gener de 1913 - 23 de juliol de 2002) fou un futbolista noruec de les dècades de 1930 i 1940 i entrenador.
Disputà 2 partits amb la selecció de futbol de Noruega els anys 1939 i 1945 i participà en el Mundial de 1938, com a jugador reserva. Defensà els colors del Fredrikstad FK entre 1933 i 1950. També fou entrenador del Fredrikstad de 1953 a 1956 i de l'Østsiden IL de 1959 a 1962.

## Referències

* 1 2 3 Gunnar Andreassen at FFKsupporter.net
# Melchior Schramm

Melchior Schramm (Ziębice, 1553 $^{(Gregorià)}$ - Offenburg, 6 de setembre de 1619) va ser un organista i compositor alemany.
Schramm, que havia vingut a Praga de petit, es va convertir en Singknabe el 1553 a la capella de la cort de l'arxiduc Ferran del Tirol. De la seva granja va arribar a Innsbruck, on va ser educat a la recent fundada "Knabensingschule" per Ferdinand. Del 1569 al 1571 va ser instruït per l'organista de la cort d'Innsbruck, Servatius Rorif, després d'on va ser organista durant dos anys a la recent fundada col·legial del monestir de dones a Hall, al Tirol. El 1574 Schramm va ser nomenat organista i membre del tribunal "Kapellmeister" a la cort de Hohenzollern-Sigmaringen, on va reconstruir i va dirigir l'orquestra de la cort a la jove cort del comte Karl II de Hohenzollern-Sigmaringen. La direcció de la banda de la cort segurament va vers el 1596 cap a Narcissus Zangel, un estudiant Orlando di Lassos, i va proporcionar en l'episodi les funcions d'un organista de la cort. El 1605 va ser nomenat organista de la ciutat imperial d'Odeenburg a Baden. Aquí va viure fins a la seva mort el 1619.

## Obres

* Sacrae Cantiones quinque et sex vocum, Nuremberg 1576/1577, editora de la nova edició C. Hofius, Ammerbuch 2015, ISMN 979-0-50248-112-4 (Prop el portal DNB)
* Neuwe exquisit Teutsche Gesäng, Frankfurt am Main 1579, editor de la nova edició C. Hofius, Ammerbuch 2015, ISMN 979-0-50248-111-7 (Prop al portal DNB)
* Maria schon aus Himmels Thron, a: Bernhard Klingenstein (Hrsg.): Rosetum Marianum, Dillingen 1604, nou número a: Editor C. Hofius, Ammerbuch 2016, ISMN 979-0-50248-126-1 (Prop al portal DNB)
* Cantiones Selectae, quas vulgo motectas appelant, quinis, senis i octonis vocibus, Frankfurt 1606, editor de la nova edició C. Hofius, Ammerbuch 2016, ISMN 979-0-50248-126-1 (Prop al portal DNB)

## Referències

* Robert Eitner: Schramm, Melchior. In: Allgemeine Deutsche Biographie (ADB). Band 32, Duncker & Humblot, Leipzig 1891, S. 446.
# Nagórnoie

«Nagórnoie» té aquests significats:

## Crimea

* Nahirne (Crimea), localitat de la República Autònoma de Crimea

## Rússia

* Nagórnoie (Primórie), localitat del krai de Primórie, a Rússia
* Nagórnoie (Vorónej), localitat de l'óblast de Vorónej, a Rússia
* Nagórnoie (Krasnoiarsk), localitat del krai de Krasnoiarsk, a Rússia
# Tossa Pelada

La Tossa Pelada és el cim de la Serra de Port del Comte que està situat més al nord. Els seus 2.379 m d'altitud el converteixen en el segon cim més alt de la serralada i, a la vegada, del Solsonès.
Talment com passa amb la resta de cims d'aquesta serralada, no és un pic que destaqui de manera notòria sinó que apareix com una més de les suaus ondulacions que formen la carena de la serra. Tant és així que la superfície que supera els 2.370 m d'altitud és de 0,8 ha.
La seva carena fa de partió entre els termes municipals de La Coma i la Pedra i La Vansa i Fórnols.
Al cim podem trobar-hi un vèrtex geodèsic (referència 274087001)
A la seva rodalia es troben els següents accidents geogràfics:
* A 1.500 m de distància en direcció est, el Tossal d'Estivella.
* A 666 m de distància cap al sud, el pic de major altitud de la serra: el Pedró dels Quatre Batlles.
* Al seu vessant nord, l'estació d'esquí nòrdic Tuixent-La Vansa.

## Fonts

* Totes les dades han estat extretes de l'edició digital del mapa de Catalunya de l'Institut Cartogràfic de Catalunya

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.

## Enllaços externs

* Fragment del mapa de l'Institut Cartogràfic de Catalunya que inclou aquesta serra Arxivat 2016-03-04 a Wayback Machine.
# Tamgha

Tamgha és una paraula turca que vol dir signe, segell, i per extensió taxa comercial. De tamgha deriva tamghadji, "guardià del signe" que ja apareix esmentat a les inscripcions de l'Orkhon.
Al-Kashghari la defineix com la marca d'un rei o altra persona. Les tamghes apareixen a diverses monedes, especialment dels jalayírides, aq qoyunlu, Horda d'Or, i dels tàtars de Crimea; fins i tot apareix en alguna moneda georgiana. Com a taxa apareix amb els mongols i s'aplicava a les mercaderies i serveis (incloent la prostitució) a les poblacions urbanes, a partir del regnat d'Hulegu; l'import era variable però el pro-mig podria ser vers un 5% (però amb Ghazan va arribar al 10%). Com a nom de taxa va entrar a les llengües àrab, persa, rus i altres. En turc, persa i àrab és d'ús corrent per designar una marca.
La tamgha va figurar com a element central a la bandera del Consell Nacional Tàtar de Crimea (1917) i a la república de Crimea (1917-1918) sobre fons blau clar, i figura també a la bandera nacional dels tàtars de Crimea.

## Referències

* Enciclopèdia de l'Islam, X, 182 i 183
# Son Calders

Son Calders és una possessió del terme municipal de Llucmajor, Mallorca, situada al sud de la vila, a la carretera de s'Estanyol de Migjorn. Confronta amb les terres de Cas Elet, de Son Torra i de Torratxí. Actualment les seves terres tenen una extensió d'unes 36 quarterades i són travessades per l'autopista del llevant (Ma-19).
La casa de la possessió integra, de forma lineal en direcció sud-oest/nord-est, l'habitatge humà i diverses dependències agropecuàries (celler, pallissa, estables, portasses, forn i solls), que han canviat el seu ús amb la rehabilitació duita a terme a principis del segle XXI per adaptar-se a habitatge humà i destinar-se a lloguer turístic. L'habitatge humà original té dues crugies i dues altures: planta baixa i porxo. La façana principal, orientada al sud-est, presenta una disposició asimètrica de les obertures. La planta baixa consta d'un portal d'arc de mig punt amb llindar, dovelles i carcanyols, al seu costat hi ha una finestra allindanada amb ampit motllurat i una finestra atrompetada situada al nivell del terra.
De forma aïllada, separades de la casa per la carrera, hi ha altres dependències agropecuàries, també rehabilitades i condicionades, com són estables, sestadors, portassa, magatzems, vaqueria, un colomer i un forn. Com a instal·lacions hidràuliques destaquen un aljub i una cisterna, adossats a la façana posterior de l'habitatge, un safareig i un altre aljub i cisterna, adossats a les dependències agropecuàries situades enfront de l'habitatge.

## Referències

* 1 2 de Luna, J; i col «Arquitectura de Fora Vila Tom IV» (pdf). Catàleg de béns immobles [Llucmajor], 2000, pàg. 8. Arxivat de l'original el 8 de gener 2021 [Consulta: 6 gener 2020].
# (616) Elly

(616) Elly és un asteroide que pertany al cinturó d'asteroides descobert el 17 d'octubre de 1906 per August Kopff des de l'observatori de Heidelberg-Königstuhl, Alemanya.
Està nomenat en honor de Elly Boehm. Forma part de la família asteroidal de María.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 11 «JPL Small-Body Database». [Consulta: 22 octubre 2023].
* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 24 gener 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.
* ↑ Hirayama, Kiyotsugu «Families of Asteroids» (en anglés). Japanese Journal of Astronomy and Geophysics, 1, 1922, pàg. 55-94 [Consulta: 31 juliol 2015].

## Enllaços externs

* «(616) Elly» (en anglés). Minor Planet Center. [Consulta: 18 maig 2015].
# Gurdwara

Una gurdwara és el lloc de culte (temple) sikh. Cada gurdwara guarda una còpia del llibre sagrat Adi Granth i serveix com a punt de trobada per a la veneració, incloent la recitació, el cant i la clarificació de l'escriptura sagrada. En aquests edificis tenen una cuina comunitària i de vegades una escola. En les llars particulars es reserva una habitació per a l'adoració, sent anomenada també gurdwara.
Amb freqüència es fan pelegrinatges cap a les gurdwares relacionats amb les vides dels gurus sikh, principalment al Temple Daurat d'Amritsar. A l'estat espanyol hi ha diverses gurdwares, en ciutats com Madrid, Barcelona, València o Palma, a on cada diumenge es reuneixen els fidels del sikhisme. També hi ha gurdwares a l'Amèrica Llatina, a països com Argentina, Mèxic, Panamà i Uruguai.

## Referències

* 1 2 "Historical Gurdwaras" Arxivat 2010-06-11 a Wayback Machine., Shiromani Gurdwara Parbandhak Committee, Amritsar, Punjab, India, www.SGPC.net, 2005.
* ↑ "BBC - Religions - Sikhism: The Gurdwara", BBC.co.uk, 2010.
* ↑ «A la mesa en el templo sij» (en castellà). [Consulta: 18 febrer 2017].
* ↑ «Un templo sij en Pere Garau» (en castellà). [Consulta: 18 febrer 2017].
# Juan Germán Schroeder Bilhère

Juan Germán Schroeder Bilhère (Pamplona, 1918 — Barcelona, 29 de juny de 1997) va ser un director i autor dramàtic navarrès, instal·lat des de molt petit (1926) a Barcelona. Es formà a l'Institut del teatre. Va ser fundador del Teatro de Estudio i del Teatro de Cámara de Barcelona.

## Trajectòria professional

Director escènic
* 1952. El pleito matrimonial entre el Cuerpo y el Alma, acte sacramental de Calderón davant del temple de la Sagrada Família de Barcelona.
* Tiefland (Terra baixa), d'E.d'Albert.
Autor dramàtic
* 1952. La ciudad sumergida
* 1954. La esfinge furiosa
* 1961. La trompeta y los niños
* 1963. La ira del humo
* 1981. Summa.

## Enllaços externs

* Entrevista a Juan Germán Schroeder al programa "Identitats de TV3 (15 de maig de 1985)
# Nagórie

Nagórie - Нагорье (rus) - és un poble (un possiólok) de l'óblast de Bélgorod, a Rússia. El 2010 tenia 848 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Tossa Grossa de Montferri

La Tossa Grossa de Montferri és una muntanya de 387 metres que es troba al municipi de Montferri, a la comarca catalana de l'Alt Camp.
Al cim s'hi pot trobar un vèrtex geodèsic (referència 270132001).
Aquest cim està inclòs al llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Tamgrut

Tamgrut o Tamegroute (àrab: تامكروت, Tāmgrūt; amazic estàndard marroquí: ⵜⴰⵎⴳⵔⵓⵜ) és una comuna rural de la província de Zagora, la regió de Drâa-Tafilalet, al Marroc. Segons el cens de 2014 tenia una població total de 21.603 persones entre els diversos ksars que la formen. Està situada a la vall del riu Draa al sud del Marroc a uns 20 km de Zagora, a l'antiga ruta de Tombuctú.
Al centre dels diversos ksars hi ha la zàwiya dels Nasiriyya fundada el 1575/1576 per Abu-Hafs Úmar ibn Àhmad al-Ansarí de la família marabútica de sayyids al-nas de la vall del Draa, i a la que va donar nom el xeic Muhàmmad ibn Nàssir (nascut a Ighlan el 1603 i instal·lat després a la zàwiya) de la que va heretar la direcció a la mort de sàyyid Àhmad ibn Ibrahim el mars del 1674. Aquesta zàwiya ha donat diverses personalitat religioses destacades. Les tombes dels caps de la zàwiya posteriors a Ibn Nàssir són al lloc on també hi ha una rica biblioteca amb antigues obres i manuscrits en pells de gasela, que encara no s'ha pogut inventariar.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Scott Steven Reese The transmission of learning in Islamic Africa.
# Kikar Ha-Halomot

Kikar Ha-Halomot (hebreu: כיכר המיואשים‎) és una pel·lícula israeliana del 2001 dirigida per Benny Toraty, comercialitzada internacionalment com Desperado Square. La pel·lícula va rebre el suport financer de la Fundació Yehoshua Rabinovitz de les Arts a Tel-Aviv. La banda sonora fou composta per Shem Tov Levi.

## Argument

Narra la història de Nissim Mandvon, que segueix el somni del seu pare de reobrir un antic cinema.

## Repartiment

* Yosef Shiloach
* Yona Elian
* Mohammed Bakri
* Uri Gavriel
* Nir Levy
* Ayelet Zurer

## Reconeixements

Aquell any, la pel·lícula va participar als Premis Ophir i va guanyar 5 categories, incloent Millor director (Benny Toraty) i Millor actor secundari (Yosef Shiloach). A més, la pel·lícula va guanyar el primer lloc al Festival de Cinema Mediterrani de Montpeller de 2001 i a la XXIII edició de la Mostra de València, en la que va guanyar la Palmera de Bronze i el Premi al millor guió.

## Referències

* ↑ «סרטים של תורתי ובת אדם זכו בתמיכת קרן רבינוביץ'» (en hebreu). הארץ.
* ↑ Harvey, Dennis. «Desperado Square», 04-08-2002.
* ↑ Katzman, Joshua. «Desperado Square». Chicago Reader.
* ↑ «יוסף שילוח: הקהל אהב, הממסד התעלם» (en hebreu). הארץ.
* ↑ «"כיכר החלומות" זכה בפרס הראשון במונפלייה» (en hebreu). הארץ.
* ↑ La película francesa "La chatte à deux têtes" gana la Palmera de Oro de la Mostra de Valencia, Europa Press, 4 de desembre de 2002

## Enllaços externs

* Desperado Square a Israeli Films
# Son Boscana

Son Boscana és una possessió del terme de Llucmajor, Mallorca. Està situada a la marina, devora la possessió de Merola, prop de la carretera que uneix Llucmajor amb s'Estanyol de Migjorn.

## Restes arqueològiques

A uns 600 m al mestral de les cases hi ha la Cova de Son Boscana, una cova d'enterrament, amb diàmetres perpendiculars de 8,0 i 9,4 m i una alçada mitjana de 2,5 m. Al paladar hi ha un forat per ruptura de 2,3 per 3,6 m. Per accedir a la cambra hi ha un corredor orientat al mestral, de 3,3 m de llargària i 0,85 m d'amplària mitjana, que se suposa estava cobert per lloses, i que actualment està obert. A l'entrada hi ha unes estries per posar-hi la llosa de tancament.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 224. ISBN 84-8661702-2.